钦定古今图书集成/明伦汇编/氏族典/第189卷 > 萧昕
## 钦定古今图书集成/明伦汇编/氏族典/第189卷 > 萧昕

按《唐书萧昕传》，“昕字中明，梁鄱阳王恢七世孙，世居
河南，再中博学宏辞科，调寿安尉，累迁左补阙。哥舒
翰为副元帅，拒安禄山，辟掌书记。翰败，儳道走蜀。肃
宗立，奉诰册见行在。历中书舍人，礼部侍郎。代宗狩
陕，昕由武关从帝，擢国子祭酒。大历中，持节吊回纥，
转工部尚书，封晋陵侯。德宗出奉天，昕年八十馀，步”
出城，贼求之急，独窜山谷间，仅至奉天。迁太子少傅，
爵郡公，兼礼部尚书，知贡举。久之，以太子少师致仕。
卒，年九十三。赠扬州大都督，谥曰懿。